OzLabs/hebrew-wiki-articles huggingface dataset:
הר קליבלנד (מונטנה)

הר קליבלנד (באנגלית: Mount Cleveland) הוא הר ברכס לואיס, בשטח הפארק הלאומי גליישר, במחוז גליישר שבמדינת מונטנה שבארצות הברית.

ההר ממוקם בחלק הדרום-מזרחי של הפארק הלאומי גליישר.

ההר ממוקם 4.8 קילומטרים דרומית-מזרחית לקצה הדרומי של אגם ווטרטון.

ההר הוא ההר הגבוה ברכס לואיס (המשתרע על כל חלקו הצפוני של הפארק, ואף ממשיך לתוך החלק הדרומי של פרובינציית אלברטה שבקנדה), והגבוה בהרי הפארק הלאומי גליישר; גובהו של ההר 3,191 מטרים מעל פני הים. הר קליבלנד הוא ההר ה-147 בגובהו במונטנה, וה-5,076 בגובהו בארצות הברית.

ההר אינו ההר הגבוה במדינת מונטנה (ההר הגבוה במונטנה הוא פסגת גרניט, שגובהה - 3,904 מטרים מעל פני הים - היינו, גבוהה ב-700 מטרים מהר קליבלנד). יחד עם זאת, הר קליבלנד נודע בגובהו בשל התנשאותו הרבה ומדרונותיו התלולים. הר קליבלנד מתנשא לגובה של 1,593 מטרים מעל סביבתו. המדרונות הצפון-מערביים של הר קליבלנד עולם גובה יחסי של 1,200 מטרים על פני מרחק של 0.64 קילומטרים. וחלק ממדרונות ההר אנכיים לחלוטין - דבר נדיר ביותר בארצות הברית. בשל כך הר קליבלנד הוא והוא ההר ה-4 בהתנשאותו במונטנה וההר ה-80 בהתנשאותו בארצות הברית.

== היסטוריה ==
=== מקור השם ===

החלק המזרחי של השטחים שהפכו לימים לשטחי הפארק הלאומי גליישר, נרכשו בשנת 1895 (תקופת הכהונה השנייה של נשיא ארצות הברית קליבלנד), על ידי הממשלה הפדרלית של ארצות הברית מקונפדרציית בלאקפוט.

נרכש על ידי הממשלה הפדרלית מקונפדרציית Blackfoot.

בשל כך החליטה הוועדה לשמות גאוגרפיים של ארצות הברית לקרוא להר על שמו של הנשיא קליבלנד.

=== טיפוס על ההר ===

הטיפוס הראשון המתועד לפסגת הר קליבלנד בוצע בשנת 1920 על ידי פרנק ב. וין (Frank B. Wynn).

== גאולוגיה ==

בדומה להרים אחרים בפארק הלאומי גליישר, הר קליבלנד מורכב מסלעי משקע שמקורם החל בתקופת הפרקמבריון ועד לתקופת היורה. סלעי משקע אלה נוצרו בים רדוד, שהחל להתרומם החל מלפני 170 מיליוני שנים.

== גלריית תמונות ==
<div style="max-width: 500px;">
<gallery mode=slideshow>
File:Mt Cleveland.jpg
File:Mount Cleveland, GNP.jpg|המדרון הצפוני של ההר, בשעת שקיעה, מבט מאגם ווטרטון
File:Mount Cleveland - Glacier National Park.jpg|מבט אווירי מכיוון דרום, שנת 1925 לערך
</gallery>
</div>

== קישורים חיצוניים ==

* [https://bivouac.com//MtnPg.asp?MtnId=10487 הר קליבלנד] באתר "אנציקלופדית ההרים הקנדית"
* [https://www.summitpost.org/page/386386 הר קליבלנד] באתר summitpost
* 	
* [https://www.peakbagger.com/peak.aspx?pid=4756 הר קליבלנד] באתר peakbagger
* [https://peakvisor.com/peak/mount-cleveland-united-states.html תרשים הנוף הנשקף מהר קליבלנד] באתר peakvisor
* [https://peakery.com/mount-cleveland-montana/ הר קליבלנד] באתר peakery (מרחקים לאתרים סמוכים)
* [https://www.mountain-forecast.com/peaks/Mount-Cleveland-Montana/forecasts/3190 תחזית מזג אוויר עדכנית ארוכת טווח עבור הר קליבלנד (לפי גבהים)]
* [https://trailpeak.com/trails/Mt-Cleveland-Montana-in-MT-USA-1639 מידע למטפסים על הר קליבלנד] באתר trailpeak
* 

== הערות שוליים ==

קליבלנד
קליבלנד
קליבלנד
קליבלנד
סוף פודגוראנו

סוּף פוֹדגוֹראנוּ (נולד ב-20 בינואר 2002 בחדרה שבישראל) הוא כדורגלן ישראלי המשחק בעמדת קשר הכנף והחלוץ בהשאלה בקבוצת הראקלס אלמלו מליגת העל ההולנדית ובנבחרת ישראל.

== קריירת מועדונים ==
פודגוראנו שיחק במחלקת הנוער של הפועל חדרה עד לשנת 2013, ולאחר מכן עבר למחלקת הנוער של מכבי חיפה. יחד עם קבוצת הנוער של מכבי חיפה זכה בליגת העל הנוער בעונת .

ב-3 ביוני 2020 ערך פודגוראנו את הופעת הבכורה שלו בקבוצה הבוגרת של מכבי חיפה, כשהחליף את ניקיטה רוקאביציה בדקה ה-89 בהפסד 2–0 למכבי תל אביב במסגרת ליגת העל לעונת 2019/2020. עד לתום העונה, בה סיימה מכבי חיפה במקום השני כסגניתה של מכבי תל אביב, ערך פודגוראנו ארבע הופעות ליגה נוספות.

ב-9 ביולי 2020 חתם פודגוראנו ברומא מהסרייה א' האיטלקית. ב-1 בנובמבר ישב לראשונה על ספסל הקבוצה, במשחק ליגה נגד פיורנטינה. בסך הכל ישב על ספסל הקבוצה בתשעה משחקי ליגה ובמשחק קופה איטליה אחד, אך לא זכה לדקות משחק בקבוצה הבוגרת של המועדון. הוא שיחק באופן קבוע בקבוצת הנוער של המועדון.

ב-11 באוגוסט 2021 חתם פודגוראנו על חוזה לארבע עונות בספציה מהסרייה א'. ב-19 בספטמבר הוא ערך את הופעת הבכורה שלו במועדון ובסרייה א', כשנכנס כמחליף בדקה ה-77 בניצחון 2–1 על ונציה במסגרת המחזור הרביעי לעונת 2021/2022. ב-3 באוקטובר ערך את הופעת הבכורה שלו בהרכב הפותח של הקבוצה, כששיחק 59 דקות בהפסד 0–4 להלאס ורונה במסגרת המחזור השביעי בליגה. בפתיחת העונה שותף בחמישה משחקים, מהם משחק אחד בהרכב הפותח. לאחר 14 מחזורים כמעט ולא נכלל בסגל הקבוצה.

ב-2 בספטמבר 2022 הושאל למכבי חיפה מליגת העל, עם אופציה לרכישה. ארבעה ימים לאחר מכן ערך הופעת מחודשת בקבוצה בליגת האלופות בהפסד 2-0 לבנפיקה ליסבון כשנכנס כמחליף. מספר דקות לאחר מכן הוחלף עקב פציעה, בעקבותיה נעדר עד לתום העונה.

אחרי שהושאל מספציה מכבי חיפה מימשה את אופצית הרכישה.

ב-20 באפריל 2024 כבש שער בכורה בליגת העל בניצחון 4-1 על הפועל באר שבע.<ref></ref>

ב-22 באוגוסט 2024 הושאל לקבוצת הראקלס אלמלו מליגת העל ההולנדית לעונה אחת.

== נבחרות ישראל ==
שיחק ואף כבש בכל נבחרות הנערים והנוער של ישראל (למעט נבחרת הנוער עד גיל 19, עמה לא שיחק). החל מ-2021, הוא חלק מסגלי נבחרת ישראל הצעירה עד גיל 21 והבוגרת.

באוקטובר 2021 זומן לסגל נבחרת ישראל הבוגרת לקראת משחקי מוקדמות מונדיאל 2022 נגד נבחרות סקוטלנד ומולדובה, על-ידי המאמן האוסטרי וילי רוטנשטיינר. ב-12 באוקטובר 2021 ערך את הופעת הבכורה שלו בנבחרת הבוגרת, כשנכנס כמחליף בדקה ה-88 בניצחון 2–1 על מולדובה במסגרת מוקדמות מונדיאל 2022. ב-15 בנובמבר 2021 ערך את הופעת הבכורה שלו בהרכב הפותח של הנבחרת הבוגרת, בה שותף לכל אורך המשחק ואף בישל, בניצחון 3–2 לישראל על איי פארו, גם כן במסגרת מוקדמות מונדיאל 2022.

== חיים אישיים ==
פודגראנו נולד בחדרה. אביו דני פודגוראנו היה כדורגלן עבר בהפועל חדרה והפועל חיפה, וסבו למבי פודגוריאני היה שחקן ומאמן טניס שולחן. פודגוראנו הוא בעל דרכון רומני.

== תארים ==
מכבי חיפה

* אליפות: 2022/2023
* אלוף האלופים: 2023

== קישורים חיצוניים ==

* [https://mhaifafc.com/playerPage?h=1&PlayerId=14356 פרופיל], באתר מכבי חיפה

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי חיפה
קטגוריה:כדורגלני רומא
קטגוריה:כדורגלני ספציה
קטגוריה:חדרה: כדורגלנים
קטגוריה:כדורגלני נבחרת ישראל
קטגוריה:כדורגלנים ישראלים באיטליה
קטגוריה:אישים ממוצא יהודי-רומני
קטגוריה:ישראלים שנולדו ב-2002
אנה ק.

אנה ק. (ברוסית: Анна К) היא סדרת טלוויזיה רוסית בהפקת נטפליקס המבוססת באופן רופף על הרומן אנה קארנינה מאת לב טולסטוי.

==עלילה==
הסדרה מהווה פרשנות מודרנית לרומן הקלאסי של טולסטוי. אנה קרנינה, היא אשתו של מושל סנקט פטרבורג העתידי, אך מתאהבת ביורש אימפריית האלומיניום, ורונסקי. הרומן שלהם מהר מאוד מתפרסם בציבור והחיים המשפחתיים והחברתיים של ורונסקי וקארנינה נמצאים תחת איום, אך טיעוני התבונה נותרים חסרי אונים בפני אהבתם ותשוקתם של השניים.

==שחקנים ודמויות==
* סבטלנה חודצ'נקובה – אנה קארנינה
* פיודור בונדרצ'וק – אלכסיי קארנין
* רומן ואסילייב – ורונסקי
* יורי בוריסוב – לווין
* יוליה אלכסנדרובה
* גושה קוצנקו
* אלכסנדר ציפקין
* טטיאנה דוגילבה
* דאריה ורשצ'אגינה

==קישורים חיצוניים==
* 

==הערות שוליים==

קטגוריה:סדרות דרמה פוליטיות רוסיות
קטגוריה:תוכניות טלוויזיה שמתרחשות בסנקט פטרבורג
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה רוסיות
קטגוריה:נטפליקס: תוכניות וסדרות
קטגוריה:סרטים המבוססים על "אנה קארנינה"
קטגוריה:תוכניות טלוויזיה שמתרחשות ברוסיה
גמל שלמה (סדרת טלוויזיה, 2017)

גמל שלמה (בצרפתית: La Mante) היא מיני סדרת מותחן צרפתית, ששודרה לראשונה בנטפליקס ב-30 בדצמבר 2017 לאחר ששודרה קודם ברשת TF1 במהלך ספטמבר 2017.<ref></ref><ref></ref><ref></ref>

== עלילה ==
בפריז, המשטרה מחפשת אחר פסיכופת שרציחותיו מעוצבות בהשראת ז'אן דבר, המכונה "גמל שלמה", רוצחת סדרתית מפורסמת שהטילה אימה על המדינה לפני 25 שנה. דבר מציעה את המומחיות שלה למשטרה על מנת לעזור לצוד את המתחזה. לגמל שלמה, שנמצאת בבידוד מאז שנעצרה, יש תנאי אחד: לשתף פעולה רק עם הבלש דמיאן קרוט, בנה המנוכר. לדמיאן אין ברירה, שכן רוצח סדרתי עלול לפגוע בכל זמן ובכל מקום בפריז.

== שחקנים ודמויות ==
* קרול בוקה בתפקיד ז'אן דבר / גמל שלמה<ref></ref>
* פרד טסטו בתפקיד דמיאן קרוט
* ז'אק וובר בתפקיד צ'ארלס קרוט
* פסקל דמולון בתפקיג דומיניק פראצ'י
* מנון אזם בתפקיד לוסי<ref></ref>
* סרג' ריאבוקין בתפקיד קרוזט
* רובינסון סטיבנין בתפקיד אלכס קרוזט
* פרדריק בל בתפקיד וירג'יני דלורמה
* אלודי נוואר בתפקיד סופיה קובאץ'
* אדמה ניאן בתפקיד שטרן
* יאניק סמות בתפקיד ברטרנד
* סטיב טראן בתפקיד אכילס
* ז'וליין טורטורה בתפקיד גאליאני

== רימייק ==
בעונת השידורים 2021/2022 מתוכננת שידורה של סדרת טלוויזיה רוסית בשם זה (ברוסית: Самка богомола) בכיכובה של אירינה רוזאנובה כז'אנה דרונובה / "גמל שלמה". הסדרה תשודר בשירות הסטרימינג Start.ru.

על פי העלילה הרוצחת הסדרתית ז'אנה דרונובה, שכונתה "גמל שלמה", יושבת במאסר במושבת עונשין שמורה מאז הודתה בשמונה מקרי רצח אכזריים במיוחד. ז'אנה הרגה רק גברים – פדופילים, אנסים ובעלים בוגדים. לאחר שנודע לה שיש לה מתחזה, היא מציעה עזרה למשטרה, בכפוף לשני תנאים. ראשית, היא תעזוב את המושבה למשך החקירה. שנית: בנה הבלש דניס (בגילומו של פאבל צ'ינאריוב), שלא היה בקשר עם אמו ב-20 השנים האחרונות, יהיה אחראי על החקירה.

==קישורים חיצוניים==
* 

== הערות שוליים ==
 

קטגוריה:סדרות דרמה צרפתיות
קטגוריה:2017 בצרפת
קטגוריה:סדרות מתח
קטגוריה:סדרות משטרה ופשע
קטגוריה:נטפליקס: תוכניות וסדרות
אייל מרכז-אסייתי

אייל מרכז-אסייתי (שם מדעי: Cervus hanglu) הוא מין של יונק מכפיל פרסה מהסוג אייל שבמשפחת האייליים החי ברחבי מרכז אסיה עד דרום אסיה בין פקיסטן לסין. לעיתים הוא נחשב לתת-מין של האייל האציל אך דגימות מיטוכונדריות מעידות על כך שאייל זה הופרד מהאייל האציל השוכן ברחבי אירופה וחלק מאסיה או מהאיילים הקנדים (החי גם במזרח אסיה) והתפתח למין עצמאי באותו הסוג.

לרוב אייל זה בעל פרווה כהה וחומה עד בז' ופחות אדמונית. הוא יכול להגיע לאורך 110 ס"מ, לגובה 130 ס"מ בכתפיו ולהגיע למשקל 130 ק"ג בזכרים בעוד הנקבות קטנות יותר וגם חסרות קרניים. האיילים חיים בקבוצות קטנות המורכבות מזכר שליט לצד עדר נקבות בעוד זכרים רווקים חיים בעדרים משלהם או בבדידות.

האיילים מצויים לאורך ערבות עשב, יערות ושולי הרים וניזונים מעצים נמוכים או מעלים ועשבים נמוכים. האיילים נטרפים בידי זאבים, דובים ונמרים. הוא ניצוד גם בידי האדם וחלק מהתת-מינים נמצאים בסכנת הכחדה.

==תת-מינים==
בעבר תת-מינים אלה נחשבו לתת-מינים של האייל האציל הקרוב אליו:
* C. h. hanglu – אנדמי לחבל קשמיר שבצפון הודו.
* אייל בוכרי (C. e. bactrianus) – מצוי במרכז אסיה.
* אייל ירקנדי (C. e. yarkandensis) – מצוי רק בשינג'יאנג שבצפון-מערב סין.

==קישורים חיצוניים==

==הערות שוליים==

קטגוריה:טקסונים שתוארו בידי יוהאן אנדראס וגנר
קטגוריה:אייליים
קטגוריה:מגה-פאונה של אירואסיה
קטגוריה:הודו: יונקים
קטגוריה:טג'יקיסטן: יונקים
קטגוריה:בעלי חיים שתוארו ב-1844
קטגוריה:קזחסטן: יונקים
קטגוריה:סין: יונקים
קטגוריה:פקיסטן: יונקים
מועדון הכדורגל איינדהובן

מועדון הכדורגל איינדהובן (בהולנדית: FC Eindhoven) הוא מועדון כדורגל הולנדי השני בחשיבותו מהעיר איינדהובן (לאחר פ.ס.וו. איינדהובן) המתמודד בליגת המשנה ההולנדית. שיאו של המועדון היה בשנות ה-30, ה-40 וה-50 של המאה העשרים.

==היסטוריה==
מועדון הכדורגל איינדהובן נוסד ב-16 בנובמבר 1909 כמועדון כדורגל חובבים, בשנות העשרים והשלושים של המאה העשרים התאחד המועדון עם מספר מועדונים מקומיים, ב-1939 זכתה הקבוצה בגביע ההולנדי לאחר שגברה 0-1 על דה ספרטאן. בשנות החמישים הייתה הקבוצה לאחת מהמובילות בכדורגל ההולנדי לפני הפיכתו למקצוענית ואף זכתה באליפות הולנד בעונת 1953/1954 לפני הקמת ליגת העל ההולנדית. עם הקמת ליגת העל ההולנדית נמנה המועדון עם 18 הקבוצות המייסדות בעונת 1956/1957, בסיום עונה זו סיימה הקבוצה במקום ה-18 והאחרון וירדה לליגת המשנה מעונת 1957/1958 בליגת המשנה ועד לסיום עונת 1968/1969 שיחקה הקבוצה בליגה השנייה אז סיימה במקום ה-15 ונשרה לראשונה לליגה השלישית בה שיחקה כשתי עונות בטרם שבה לליגת המשנה לאחר שסיימה במקום השלישי בליגה השלישית, הקבוצה שיחקה בליגת המשנה עד עונת 1974/1975 אז סיימה במקום ה-6 והעפילה לפלייאוף העליון במסגרתו סיימה ראשונה והעפילה לליגה הבכירה לאחר 18 עונות, בעונת 1975/1976 סיימה הקבוצה במקום ה-15 והגיעה להישג השיא שלה בליגה הבכירה כאשר העפילה לשלב חצי הגמר של הגביע ההולנדי אך הודחה לאחר שספגה תבוסה בדרבי ליריבתה העירונית פ.ס.וו. איינדהובן בתוצאה 8–1. בעונה הבאה סיימה הקבוצה במקום ה-17 ונשרה לליגת המשנה בה היא משחקת עד היום ברצף, הקבוצה העפילה מספר פעמים לפלייאוף העלייה לליגה הבכירה אך כשלה פעם אחר פעם.

==תארים והישגים==
* אליפות הולנד 
**:אליפות (1) 1953/1954
* הגביע ההולנדי:
** זכיות (1): 1937

==קישורים חיצוניים==

* 

קטגוריה:קבוצות כדורגל שהוקמו ב-1909
קטגוריה:קבוצות כדורגל הולנדיות
קטגוריה:איינדהובן: ספורט
אלינקוויק

מועדון הספורט אוטרכט אלינקוויק (בהולנדית: Utrechtse Sportvereniging Elinkwijk) היה מועדון כדורגל הולנדי מהעיר אוטרכט שהתקיים בין השנים 1919–1970.

==היסטוריה==
המועדון הוקם ב-1919 בעיירה זווילאן (כיום בצפון אוטרכט) כקבוצת חובבים אשר שיחקה בליגת החובבים הרבעית, השלישית השנייה והראשונה עד להקמת ליגת העל ההולנדית שהייתה ממיסדה. הקבוצה שיחקה בליגה הבכירה, מעונת הבכורה (1956/57) ועד עונת 1960/1961 אז ירדה לליגת המשנה בה שיחקה כארבע שנים, אז שבה לליגת העל לשנתיים נוספות ונשרה פעם נוספת לליגת המשנה, בסיום עונת 1969/1970 התאחדה הקבוצה עם פ.צ אוטרכט, פלוקוס וDHSC והקימה את אוטרכט.

==מועדון חובבים==
לאחר הקמת מועדון הכדורגל המאוחד נרשמה הקבוצה כקבוצת חובבים וכיום (2021) היא משחקת בליגה ההולנדית ה-9.

==קישורים חיצוניים==

* 

קטגוריה:קבוצות כדורגל הולנדיות
כדורגל
קטגוריה:קבוצות כדורגל שהוקמו ב-1919
קטגוריה:קבוצות כדורגל שהתפרקו
פריץ לאבנד

פריץ לאבנד (בגרמנית: Fritz Laband; 1 בנובמבר 1925 – 3 בינואר 1982) היה כדורגלן גרמני ששיחק בעמדת הבלם. זכה עם נבחרת גרמניה המערבית במונדיאל 1954.

==ביוגרפיה==
לאבנד הגיע ממשפחה של עובדי רכבות מאזור שלזיה. הוא היה בצבא הורמאכט במהלך מלחמת העולם השנייה ולחם בקורפוס אפריקה. בשנת 1945 הוא ומשפחתו נמלטו משלזיה והגיעו לאזור הכיבוש הסובייטי בגרמניה.

במהלך קריירת המועדונים שלו שיחק ב-ZSG אנקר ויסמאר, המבורג וורדר ברמן. באותה תקופה המבורג שלטה ללא עוררין באליפות אוברליגה הצפונית ולבאנד זכה עמה ב-5 תוארי אליפות בשנות ה-50.

לאבנד זכה במדי נבחרת גרמניה המערבית במונדיאל 1954. הופעת הבכורה שלו איתה הגיעה כחודשיים לפני המונדיאל, ובטורניר עצמו שיחק בשלושה מששת משחקיה. לקראת חצי הגמר והגמר, מאמן הנבחרת זפ הרברגר החליט להחליפו בעמדת המגן הימני בחברו לקבוצת המבורג, יוזף פוסיפאל.

לאחר הפרישה עבד כמסעדן ונקלע לקשיים כלכליים. לאחר מכן עבד כחשמלאי וכנהג. לאבנד אובחן בתחילת שנות ה-80 כחולה בסרטן הגרון לאחר שעישן זמן רב. לבסוף הוא נכנע לסרטן בגיל 56 בבית החולים סנט ג'ורג' בהמבורג. לאבנד נקבר בבית הקברות ברגדורף. על מצבתו הוצב כדור כדורגל שהזכיר את הספורטאי שהיה.

==תארים==
;המבורג
*אליפות אוברליגה הצפונית (5): 1951, 1952, 1953, 1955, 1956
;נבחרת גרמניה המערבית
*גביע העולם: 1954

==קישורים חיצוניים==

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני המבורג
קטגוריה:כדורגלני ורדר ברמן
קטגוריה:כדורגלני נבחרת גרמניה
קטגוריה:כדורגלני מונדיאל 1954
קטגוריה:גרמנים שנולדו ב-1925
קטגוריה:גרמנים שנפטרו ב-1982
סודוקו אלכסונים

סודוקו אלכסונים
סודוקו אלכסונים, המכונה גם סודוקו X, הוא וריאנט של סודוקו, המתאפיין בכך שבנוסף לכללים הרגילים של סודוקו, שני האלכסונים הגדולים בלוח הסודוקו מסומנים וכוללים, כל אחד מהם לחוד, את כל הספרות מ-1 עד 9, כל אחת פעם אחת.

ניתן לסמן את האלכסונים בצורות שונות, עם צבע רקע שונה, כמו בתמונה או סימון מעובה של משבצות האלכסונים או קווים המסמנים אותם, אין חובה לסימון אחד מסוים.

חובת האלכסונים מכבידה על מחברי הסודוקו ומספקת רמזים נוספים לפותרים. בדרך כלל בסודוקו אלכסונים, כדי לא להקל יותר מדי על הפותרים, קטן מספר הספרות הנתונות מראש, יחסית לסודוקו רגיל. יש שילובים רבים של סודוקו אלכסונים עם וריאנטים אחרים של סודוקו, למשל: שילוב של סודוקו אפור לבן עם סודוקו אלכסונים או שילוב של היפר סודוקו עם סודוקו אלכסונים או שילוב של סודוקו מצולעים עם סודוקו אלכסונים ועוד.

==הערות שוליים==

קטגוריה:סודוקו
הסימפוניה השביעית (סדרת טלוויזיה)

הסימפוניה השביעית (ברוסית: Седьмая симфония) היא סדרת טלוויזיה רוסית, דרמה בכיכובם של אלכסיי גוסקוב ויליזבטה בויארסקאיה.

==עלילה==
הופעת התזמורת הפילהרמונית של לנינגרד עם הסימפוניה השביעית באולם הצפוף של הפילהרמונית בלנינגרד ב-9 באוגוסט 1942 ושידורה ברדיו הפכו הן לסמל מוזיקלי של המצור על לנינגרד והן להלם רגשי חזק להפליא שנתן תקווה וחיזק את רוח האנשים. לאירוע זה קדמה עבודה קשה ועמוקה. כאשר החליטה הנהגת העיר כי יש לבצע את הסימפוניה השביעית של דמיטרי שוסטקוביץ' בעיר הנצורה, ביולי מסר מטוס מיוחד מקויבישב, לשם פונה המלחין, את הרכב היצירה. המנצח הראשי של התזמורת הסימפונית של לנינגרד, קארל אליאסברג, קיבל הוראה להרכיב את התזמורת ולהתחיל בחזרות. עם זאת, כמעט ולא היו נגנים בלנינגרד שיכלו לנגן את היצירה המורכבת הזו – זה מת מרעב בעיר, האחר גויס למלחמה ומת בחזית וההוא המשיך להילחם בקו החזית.

==שחקנים ודמויות==

==קישורים חיצוניים==
* 
* 
* [https://smotrim.ru/video/2344561 הסימפוניה השביעית], באתר smotrim.ru

==הערות שוליים==

קטגוריה:המצור על לנינגרד
קטגוריה:מיני-סדרות טלוויזיה
קטגוריה:סרטי מלחמת העולם השנייה
7
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות דרמה המשכיות
קטגוריה:תוכניות טלוויזיה שמתרחשות בסנקט פטרבורג
הגנים הבוטניים של דנוור

פסלו של הפסל הישראלי [[לאון ברונשטיין "Stary Stary Night" המוצג בגנים הבוטניים של דנבר. הגנים הבוטניים של דנבר מציעים תערוכות חוץ רבות המציגות צמחים ממערב ארצות הברית, במיוחד מאזור ההר הרוקי]]
הגנים הבוטניים של דנוור (באנגלית: Denver Botanic Gardens) הוא גן בוטני ציבורי הממוקם בצ'יזמן פארק בדנוור, קולורדו. הפארק מכיל חממה, מגוון גני שעשועים ואמפיתיאטרון, המארח קונצרטים שונים בקיץ.

== מיקום ==
ישנם שלושה מיקומים מגוונים המהווים חלק מהגנים הבוטניים של דנוור בכללותם. המיקום הראשי, והגן הפורמלי, ברחוב יורק בדרום מזרח דנוור, הגנים הבוטניים של דנוור בצ'טפילד (ליד צ'אטפילד סטייט פארק) כוללים אזורי אחו, כמו גם חווה היסטורית.<ref></ref> ואזור הר גוליית, במסלול המוליך להר אוונס, הוא גן פרחי בר אלפיני (לאורך מסלולי טיול).<ref></ref>

הגנים הבוטניים של דנוור, יחד עם פארק צ'יזמן ופארק הקונגרסים הסמוכים, ממוקמים על מה שהיה פעם בית הקברות פרוספקט היל. אף על פי שרוב הגופות הוסרו בשנת 1893, המשיכו להסיר את הקברים עד סוף שנות ה-50. לאחרונה, בשנת 2010, נחשפו קברים במהלך שיפוץ מערכות ההשקיה של הפארק.<ref></ref><ref></ref>
הגן היפני בגנים הבוטניים של דנוור
== הגנים ==
הגנים הבוטניים של דנוור כוללים את אוסף הצמחים הגדול ביותר של צפון אמריקה מאקלים ממוזג קר ברחבי העולם, כמו גם 7 גנים מגוונים הכוללים בעיקר צמחים מקולורדו וממדינות שכנות.<ref>Kelaidis, Panayoti. "Creating a Sense of Place", editor Holly Shrewsbury, Gardening With Altitude: Cultivating a New Western Style, Denver Botanic Gardens (2006), , p. 9</ref>

הגן הראשון Dryland Mesa מתבסס על "7 העקרונות" של גינון יובשני, וכולל צמחים עמידים לבצורת ואזור צחיח הים התיכון.<ref>Johnson, Dan. "Going Native in the Gardens", editor Holly Shrewsbury, Gardening With Altitude: Cultivating a New Western Style, Denver Botanic Gardens (2006), , pp. 33-35</ref>

הגן היפני נקרא Shofu-en, גן הרוח והאורנים.<ref></ref> הוא תוכנן על ידי קוצ'י קוואנה<ref></ref> בשיתוף עם קאי קווארה.<ref>Kelaidis, Panayoti. "Creating a Sense of Place", editor Holly Shrewsbury, Gardening With Altitude: Cultivating a New Western Style, Denver Botanic Gardens (2006), , p. 21</ref>

הגנים הבוטניים של דנוור מתהדרים גם בחממה הראשונה באמריקה, העשויה כולה מחלונות בטון וזכוכית פרספקס, שכל אחד מהם נועד לתעל עיבוי לדפנות הקירות כך שלא יטפטף על המבקרים.<ref></ref>

בשנת 2020 פורסם הספר "Creating Gardens for All People", בהזמנת המנכ"ל בריאן ווגט, שנחקר על ידי קארן פיטרס, דייוויס בנסון ודן אובארסקי, והוצא לאור על ידי הוצאת בקון. הספר זכה בפרס איגוד הוצאות הספרים העצמאי ע"ש בנג'מין פרנקלין במדליית כסף בקטגוריית ספרי שולחן הקפה בשנת 2021.<ref></ref><ref></ref>

==קישורים חיצוניים==

* 

== הערות שוליים ==

קטגוריה:ארצות הברית: גנים בוטניים
קטגוריה:דנוור
קטגוריה:ארצות הברית: גנים ופארקים עירוניים
Commerce One

Commerce One הייתה חברה שנוסדה ב-1994 ועסקה בפיתוח כלים בתחום המסחר האלקטרוני, בעיקר בנושא B2B. בשנת 2000 עבדו בה כ-3,800 עובדים ובזמן בועת הדוט-קום היא הגיע לשווי שוק של 21.5 מיליארד דולר. מטה החברה היה ממוקם בפרברי סן פרנסיסקו.

החברה הוקמה בשנת 1994 כ-DistriVision על ידי תום גונזלס ובנו טום גונזלס הצעיר. בשנת 1997 שמה הוחלף ל-Commerce One. החברה פיתחה תוכנות מבוססי XML ובבעלותה היו מספר פטנטים בתחום.

בשנת 1999 היא רכשה את החברה המתחרה CommerceBid שנוסדה על ידי לירון פטרושקה. ביולי 1999 ביום המסחר הראשון של מניית החברה היא עלתה ב-190%. בספטמבר 2000 היא רכשה חברת AppNet ב-1.6 מיליארד דולר במניות.

בדצמבר 2000 הקימה החברה את Covisint ביחד עם פורד, ג'נרל מוטורס, רנו, ניסן ודיימלר AG. בבעלות Commerce One היו 2% מהמניות.

בשנת 2001 נפטר תום גונזלס הצעיר מסוג נדיר של סרטן. מצב החברה החל לדרדר ובאוקטובר 2002 היא הכריזה על פיטורי כ-400 עובדים (שליש מעובדיה באותה תקופה). במהלך סוף 2004 החברה פשטה גרל.

בדצמבר 2004 נמכרו חלק מהפטנטים שהיו בידי החברה לחברת אחרת שהייתה תחת שליטה של נובל. חלק אחר נמכר למשקיעים שניסו להמשיך ולהפעיל את הנכס. החברה נמכרה ל-Perfect Commerce בפברואר 2006.

==קישורים חיצוניים==
* [https://www.sec.gov/Archives/edgar/data/1069450/000091205701506507/a2041680z10-k.txt תיאור עסקי החברה בשנת 2000]

==הערות שוליים==

קטגוריה:חברות אמריקאיות שנסגרו
קטגוריה:חברות תוכנה אמריקאיות
אדווין לפבר

ג'ורג' אדווין הארי לפבר (באנגלית: George Edwin Henry Lefèvre; 23 בינואר 1873, קולון – 1943), עיתונאי, סופר ודיפלומט אמריקאי.

==ביוגרפיה==
אדווין לפבר נולד ב-1873 בקולון, פנמה. משפחת אימו הייתה בין המשפחות הידועות במדינה ואביו היה אזרח ארצות הברית. בגיל צעיר אדווין עבר לארצות הברית. הוא סיים אוניברסיטת להיי בתחום הנדסת מכרות, אך לא עבד בתחום. אדווין לפבר החל לעסוק בעיתונות ובבורסה לניירות ערך. הוא ירש את הון של אביו והפך למשקיע עצמאי. בשנת 1901 הוא פרסם את ספרו הראשון Wall Street Stories שהיה אוסף של סיפורים קצרים.

בשנת 1909 אדווין מונה לשגריר פנמה בספרד ואיטליה.

לאחר חזרה לארצות הברית הוא פעל כברוקר וכתב לענייני כלכלה עבור "ניו יורק סאן". בהמשך הוא עבר לאחוזתו בורמונט והקדיש את עצמו לכתיבה.

הספר הידוע ביותר של לפבר Reminiscences of a Stock Operator פורסם בשנת 1923. הוא תיאר את חייו של ג'ס ליברמור. מאז פרסומו הראשון, הספר עבר מספר מהדורות ותורגם למספר שפות. מהדורה שפורסמה בשנת 2009 מתארת קשר בין אירועי הספר ומקומות, חברות ואנשים שפעלו באותה תקופה.

לאחר פטירתו בשנת 1943, אחוזתו עברה לבעלות אשתו. האחוזה נכללת כיום במרשם הלאומי של מקומות היסטוריים.

==ספרים של אדווין לפבר==
*Wall Street Stories (1901)
*Golden Flood (1905)
*Sampson Rock of Wall Street (1907)
*H.R. (1915)
*Plunderers (1916)
*To the Last Penny (1917)
*Simonetta (1919)
*Reminiscences of a Stock Operator (1923)
*Making of a Stockbroker (1925)

==קישורים חיצוניים==
* [https://web.archive.org/web/20210922051455/https://wallstreetcosmos.com/edwin-lefevre-man-of-mystery/ תיאור חייו]
* 

קטגוריה:סופרים אמריקאים
קטגוריה:עיתונאים אמריקאים
קטגוריה:שגרירי פנמה
קטגוריה:שגרירים באיטליה
קטגוריה:שגרירים בספרד
קטגוריה:בוגרי אוניברסיטת להיי
קטגוריה:אמריקאים שנולדו ב-1871
קטגוריה:אמריקאים שנפטרו ב-1943
ויולטה פרידמן

ויולטה פרידמן (אפריל 1930 – מדריד, 4 באוקטובר 2000) הייתה ניצולת שואה ממחנה ההשמדה אושוויץ-בירקנאו וסופרת יהודייה-רומנייה.

== ביוגרפיה ==
פרידמן נולדה במרגיטה, רומניה למשפחה יהודית. היא גורשה עם משפחתה בשנת 1944 לאושוויץ-בירקנאו, בגיל 14.<ref name="lviii">Inmigración y universidad: prejuicios racistas y valores solidarios, página LVIII.</ref> היא איבדה את רוב משפחתה בשואה<ref name="lviii" /> הוריה, סבה וסבתה וסבתה רבתה בת ה-93 נרצחו בתאי הגזים. היחידים שניצלו זאת היא ואחותה אווה.<ref name="VIOLETA FRIEDMAN. IN MEMORIAM">[http://www.movimientocontralaintolerancia.com/html/denuncias2BL/memoriaVictimas/friedman.htm VIOLETA FRIEDMAN. IN MEMORIAM] en la página del Movimiento contra la Intolerancia.</ref>

לאחר מלחמת העולם התגוררה בקנדה ובהמשך התיישבה בקראקס, ונצואלה, שם נישאה. בשנת 1965, לאחר שהתגרשה, עברה לספרד עם אחת מבנותיה.

בשנת 1985, כשהיא מרגישה זועמת מהצהרותיו של ראש הואפן אס אס, לאון דגרל, לשעבר למגזין "Tiempo", שם הכחיש את השואה והביע דעות אנטישמיות וגזעניות<ref name="biografia mci">[http://www.violetafriedman.com/index.php?option=com_content&task=view&id=1&Itemid=1 Biografía].</ref> נקטה נגדו צעדים משפטיים. הצהרותיו בנושא השואה הביאו לתביעה נגדו מצד פרידמן. על אף שבתי המשפט המחוזיים בספרד היו לטובתו של דגרל הוא הורשע לבסוף על ידי בית המשפט העליון הספרדי בזילות זכר הנספים בשואה ואולץ לשלם קנס גבוה. דגרל נשאל פעם האם הוא מצטער על משהו במלחמת העולם השנייה והשיב "אני מצטער רק על כך שהפסדנו!" פסיקה זו גם ביססה דוקטרינה חוקתית ושימשה תקדים לרפורמה בחוק העונשין הספרדי.<ref name="biografia mci" />

היא קבורה בבית הקברות היהודי של הויו דה מנזנארס (מדריד).<ref name="biografia abc">Cementerio Hoyo de Manzanares </ref>

== יצירות שפורסמו ==
* "זכרונותיי" (Planeta Editorial, 1995).

== ביבליוגרפיה ==

==קישורים חיצוניים==
* 

== הערות שוליים ==

קטגוריה:ניצולי השואה
קטגוריה:ניצולות השואה
קטגוריה:יהודיות רומניות
קטגוריה:סופרים יהודים רומנים
קטגוריה:סופרות יהודיות רומניות
קטגוריה:ילידות 1930
קטגוריה:רומנים שנולדו ב-1930
קטגוריה:נפטרות ב-2000
קטגוריה:רומנים שנפטרו ב-2000
H3N2

וירוס H3N2 הוא תת-זן של וירוס השפעת ממין influenza virus A והוא יכול להדביק עופות ויונקים. בעופות, בני אדם וחזירים, הווירוס עבר מוטציות לזנים רבים. בשנים בהן H3N2 הוא הזן השולט, יש יותר אשפוזים בבתי החולים.

== מיון ==
H3N2 הוא תת-זן של הזן הוויראלי Influenzavirus A, שהוא גורם חשוב לשפעת אנושית. שמו נובע מצורותיהם של שני סוגי החלבונים שעל פני המעטפת הליפידית שלו, המוגלובין (H) ונוירומינידאז (N). על ידי שכפול ויראלי חדש, H3N2 מחליף גנים לחלבונים פנימיים עם תת-זנים אחרים של שפעת. וירוס שפעת העופות H3N2 הוא אנדמי לחזירים בסין, והוא זוהה אצל חזירים בווייטנאם, ותורם להופעת זנים חדשים. חזירים יכולים לשאת וירוסי שפעת אנושיים, שיכולים לשלב (כלומר להחליף יחידות משנה של הגנום ההומולוגי על ידי בחירה גנטית) עם H5N1, גנים חולפים ומוטציות.

== שפעת H3N2 עונתית ==
שפעת H3N2 עונתית הורגת כ -36,000 בני אדם בארצות הברית מדי שנה. חיסוני שפעת מבוססים על ניבוי אילו "מוטציות" של הזנים הנוספים H1N1, H3N2, H1N2. לקראת המגפות השנתיות מפותחים חיסונים נפרדים לחצי הכדור הצפוני והדרומי. באזורים הטרופיים, השפעת אינה מראה עונתיות ברורה. עמידות נמדדת לתרופות האנטי-ויראליות הסטנדרטיות amantadine ו- rimantadine ב-H3N2 עלתה מ -1% בשנת 1994, ל -12% בשנת 2003 ול -91% בשנת 2005. 

== שפעת הונג-קונג ==
שפעת הונג-קונג הייתה ההתפרצות הראשונה הידועה של זן H3N2, אם כי קיימות עדויות סרולוגיות לזיהומים של H3N2 בסוף המאה ה-19. ביולי 1968 דווח על התפרצויות נרחבות בווייטנאם ובסינגפור. בספטמבר 1968 הגיעה להודו, הפיליפינים, צפון אוסטרליה ואירופה. באותו חודש, הווירוס נכנס לקליפורניה והחזיר את כוחות מלחמת וייטנאם. הוא הגיע ליפן, אפריקה ודרום אמריקה בשנת 1969. ההתפרצות הגיעה לעוצמתה המרבית תוך שבועיים, שנמשכה שישה שבועות בסך הכל. הווירוס בודד בבית החולים בהונג קונג. תסמיני שפעת נמשכים ארבעה עד חמישה ימים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נגיפי RNA
קטגוריה:שפעות ודלקות ריאות
אוסטיאומלציה

אוסטיאומלציה (מיוונית: רככת העצמות) היא מחלת עצם מטבולית במבוגרים בה ישנו פגם בתהליך המינרליזציה של העצמות. הגורם הנפוץ ביותר לאוסטיאומלציה הוא מחסור בוויטמין D. המצב המקביל בו יש פגיעה בעצמות מתפתחות אצל ילדים קרוי רככת. גורמים נוספים לאוסטיאומלציה כוללים חסר זרחן (לרוב בשל אובדן בשתן), חסר בסידן (לרוב בשל תת-ספיגה כגון לאחר ניתוח בריאטרי) והשפעה של תרופות כגון סותרי חומצה סופחי זרחן, תרופות כנגד HIV, פלואוריד ועוד. תסמיני המחלה כוללים כאבי עצמות, חולשת שרירים, ונטייה לשברי מאמץ.

סוג נדיר של אוסטיאומלציה מושרית על ידי גידול סרטני (Tumor-Induced Osteomalacia ובקיצור TIO) ומהווה סוג של תסמונת פארא-נאופלסטית. במצב זה גידול סרטני מפריש את ההורמון FGF23 הגורם לאובדן מוגבר של זרחן בשתן ולתת-זרחן בדם.

==קישורים חיצוניים==
* 

קטגוריה:מחלות עצם
אמה צ'מברלין

אמה פרנסס צ'מברלין (באנגלית: Emma Frances Chamberlain; נולדה ב-22 במאי 2001)<ref name="auto1"></ref> היא יוטיוברית, אושיית רשת ומגישת פודקאסט אמריקאית.

== ביוגרפיה ==
צ'מברלין נולדה למייקל וסופיה צ'מברלין בסן מטאו (עיר, קליפורניה), קליפורניה, וגדלה במחוז סן מטאו. היא בת יחידה, והוריה התגרשו כשהייתה בת חמש.

היא למדה במכינה קתולית לבנות והייתה בקבוצות העידוד והריצה. היא עזבה את התיכון במהלך הסמסטר הראשון של כיתה י"א וסיימה את לימודיה באופן עצמאי.<ref></ref>

צ'מברלין פתחה את עמוד היוטיוב שלה בשנת 2016 והעלתה את הסרטון הראשון שלה לערוץ בחודש יוני 2017. עד סוף חודש אוגוסט של אותה השנה היא צברה מעל ל-150,00 רשומים לערוץ שלה. במהלך השנים שיתפה פעולה עם יוטיוברים שונים - ביניהם ג'יימס צ'ארלס. כמו כן, ביצעה שיתופי פעולה עם חברות כמו לואי ויטון, ווג, קלווין קליין, קוסמופוליטן וטארגט.

במרץ 2018 הוציאה קו אופנה משלה בהפצת חברת Dote.

בשנת 2019 היא נכללה ברשימות "25 האנשים המשפיעים ביותר ברשת" ו-"טיים 100 נקסט" של מגזין טיים. באותה השנה השיקה את הפודקאסט "Anything Goes".

בשנת 2022 היא דורגה במקום החמישי ברשימת יוצרי התוכן המרוויחים ביותר של פורבס, עם רווחים של כ־12 מיליון דולר בשנת 2021.<ref></ref>

== קישורים חיצוניים ==

== הערות שוליים ==

קטגוריה:יוטיובריות אמריקאיות
קטגוריה:יוטיוברים אמריקאים
קטגוריה:מגישי פודקאסטים אמריקאים
קטגוריה:מגישות פודקאסטים אמריקאיות
קטגוריה:בלוגריות אמריקאיות
קטגוריה:קליפורניה: אישים
קטגוריה:סן פרנסיסקו: אישים
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
נוקיה C6

נוקיה c6 (באנגלית: Nokia c6) הוא טלפון סלולרי שיוצר על ידי נוקיה. הטלפון הושק לראשונה ב-2010.

זהו הטלפון החכם השלישי עם מערכת הפעלה סימביאן הכולל מקלדת QWERTY נשלפת מלאה.

== מפרט טכני ==
* גודל מסך: 3.2 אינץ'
* שנת הכרזה: 2010
* רזולוציה: 360x640 פיקסלים
* צפיפות פיקסלים: 229 ppi
* מצלמה: מותקנת

== ממדים ==
*גובה: 113 מ"מ
*רוחב: 53 מ"מ
*עובי: 16.8 מ"מ
*משקל: 150 גרם

== ראו גם ==
* נוקיה
* נוקיה C2-01
* נוקיה C5
* נוקיה 105
* נוקיה 3310
*נוקיה 215

==קישורים חיצוניים==

קטגוריה:מכשירים שהושקו ב-2010
קטגוריה:טלפונים סלולריים של נוקיה
קפיטנס דה סיודד דה מקסיקו

קפיטנס דה סיודד דה מקסיקו (בספרדית: Capitanes de Ciudad de México) היא קבוצת כדורסל מקסיקנית ממקסיקו סיטי המשחקת בליגת הפיתוח של ה-NBA. הקפיטנס התחרו בליגת העל המקסיקנית בכדורסל (LNBP) עד עונת 2019/20. הקבוצה משחקת את משחקי הבית שלה בגמנסיו חואן דה לה באררה במקסיקו סיטי.

== היסטוריה ==
=== הקמה ===
הקפיטנס הוקמו לפני עונת 2017/18 לאחר שלמקסיקו סיטי לא הייתה קבוצת כדורסל במשך עשור. הקבוצה הוכרזה באוקטובר 2016, והם הקבוצה הראשונה של ליגת העל המקסיקנית בכדורסל שאינה קשורה כלכלית לממשלה ועם השקעה פרטית לגמרי. השחקנים שנועדו לשחק בקבוצה היו אמורים להוות בסיס איתן מנבחרת מקסיקו בכדורסל, ושחקנים מנוסים יותר מחו"ל.

=== העונות הראשונות ===
בעונתם הראשונה בליגה הפתיעו הקפיטנס כשסיימו במקום הראשון אחרי סולס דה מקסיקלי במאזן זהה של 26-14. הקפיטנס ניצחו ברבע הגמר את קורקאמינוס UAT ויקטוריה 3-2 בסדרת הטוב מ-5 ואת פוארזה רגיה 4-1 בסדרת הטוב מ-7. בגמר הם פגשו את סולס דה מקסיקלי והפסידו להם 1-4. בעונה הבאה סיימו במקום הראשון בדרום עם מאזן 27-13, ניצחו ברבע הגמר את אבחוס דה לאון 4-0 בסדרת הטוב מ-7 ואת סולס דה מקסיקלי 4-2 בחצי הגמר, אך שוב הפסידה בגמר, הפעם לאלופת האזור הצפוני פוארזה רגיה 2-4. באותה העונה היא השתתפה גם בליגת האמריקות של FIBA, סיימה את שלב הבתים במקום השני במאזן 2-1, הפסידה בחצי הגמר 66-81 לגווארוס דה לארה מוונצואלה ובמשחק על המקום השלישי לפאוליסטאנו הברזילאית 78-100. בעונת 2019/20 סיימו הקפיטנס במקום השני באזור הדרומי במאזן 25-11, אך הפסידה לאגואקטרוס דה מיצ'ואקאן 1-4 ברבע הגמר. באותה שנה השתתפה הקבוצה גם בליגת האלופות בכדורסל של אמריקה והודחה בשלב הבתים.

=== המעבר לליגת הפיתוח של ה-NBA ===
בדצמבר 2019, נציב ליגת ה-NBA, אדם סילבר, הודיע כי הקפיטנס יצטרפו לליגת הפיתוח של ה-NBA, במשך חמש עונות לפחות החל מהעונה 2020/21. עם זאת, בעקבות מגפת הקורונה בארצות הברית, הקבוצה לא שיחקה בעונת הבועה של 2020/21 והקבוצה הודיעה שתצטרף בעונת 2021/22.

==קישורים חיצוניים==
* 

קטגוריה:מקסיקו סיטי: ספורט
קטגוריה:קבוצות כדורסל מקסיקניות
קטגוריה:קבוצות ליגת הפיתוח של ה-NBA
טודרוס הכהן

הרב טודרוס הכהן (טברי"א. נפטר בכ"ו בטבת ה'תרע"ח, ינואר 1917) היה רבה של המושבה ראש פינה ומושבות הגליל העליון (יסוד המעלה, מטולה, משמר הירדן ומחניים).

==תולדות חייו==
נולד לאביו הרב יוסף אריה זילברמן, רבה של מוינשט שברומניה (לימים, כיהן כרבה הראשון של ראש פינה, שרוב מייסדיה היו בני מוינשט, ובראשם דוד שוב אחיינו של ר' יוסף אריה). עלה עם משפחתו לארץ ישראל בשנת 1864 לערך, והתגורר בערי הצפון צפת, טבריה וחיפה. נשא את בתו של ר' שמואל אהרן ויליקר, מראשי כולל רייסין וחסידי סלונים בטבריה. היה ממונה מטעם "כולל רומניא" בטבריה.

לאחר פטירת אביו בשנת 1891 מילא את מקומו כרבה של ראש פינה ומושבות הגליל העליון. הוא בחר מקום לבניין הקבע של בית הכנסת. בשנת 1902 ערער השוחט ובודק של ראש פינה על רבנותו, וראשי הרבנים בצפת ובטבריה, הספרדים והאשכנזים, פסקו לטובתו. גם לאחר מכן יחסיו עם חלק מאנשי המושבה היו מתוחים, והוא לא התפלל בבית הכנסת אלא התפלל במניין עצמאי בביתו.

פעל רבות בתחום ההמצוות התלויות בארץ. הוא התכתב בעניינים אלו עם הרב אברהם יצחק הכהן קוק. הוא תיקן שבכל יום משגיח מיוחד יקטוף את פירות העורלה וישליכם, כדי שלא יבואו לידי איסור. הוא הסדיר את מכירת הקרקעות לנכרי לפני שנת השמיטה במושבות הגליל ובזכרון יעקב וכשהתמנה הרב קוק לרבן של יפו והמושבות (1904) עשה זאת בשליחותו. הוא ניסה למנוע מהאיכרים לנהוג לפי היתרו של רבה האשכנזי של טבריה, יחיאל מיכל היילפרין, שהתיר לבצע מלאכות דאורייתא על ידי יהודים בקרקע שנמכרה לגוי. מאידך, בשנת השמיטה ה'תר"ע התעוררה מחלוקת גדולה אודות מכירת קרקעות לנכרים שביצע בראש פינה. רבני הספרדים בצפת, הרב ישמעאל הכהן והרב חיים סתהון, טענו שהמכירה לא בוצעה כדין ולכן לא חלה.

נפטר בכ"ו בטבת ה'תרע"ח ונקבר בבית הקברות בראש פינה.

בנו משה היה "מוכתר" טבריה משנת 1918, חבר מועצת העיר, ממונה כולל רומניה בעיר. ממייסדי שכונת קריית שמואל בעיר.

==כתביו==
הותיר אחריו קובץ כתבי יד שכתב בענייני מצוות התלויות בארץ. ממנו הודפסו פסקים בענייני ערלה, תרומות ומעשרות. כמו כן, נדפסה תשובה שכתב כנגד הרכבת אתרוגים.

==לקריאה נוספת==
* משה אריאל פוס, [https://www.machonso.org/uploads/images/31.pdf תשובת בעל “אבני נזר” בעניין היתר המכירה בשמיטה – השלמות והבהרות ע”פ כתב היד], המעין 220 תשע"ז, עמ' 31 - 43.
* הרב ד"ר בועז הוטרר, [https://orot.ac.il/sites/default/files/שמיטת%20תרסג%20ביבנאל_0_0.pdf שמיטת תרס"ג ביבנאל פרק בתולדות ההתיישבות היהודית בגליל התחתון], אורשת ח (תשע"ח), עמ' 45 - 74.

==קישורים חיצוניים==
* [http://212.199.162.70/viewtopic.php?t=8221 אשכול אודותיו, כולל תמונת מצבתו], פורום "אוצר החכמה".

==הערות שוליים==

קטגוריה:ראש פינה: אישים
קטגוריה:אנשי עליות קדומות לארץ ישראל
קטגוריה:רבני מושבות
קטגוריה:רבנים ביישוב
קטגוריה:אנשי היישוב ילידי רומניה
קטגוריה:עולים לארץ ישראל בשנים 1800–1881
קטגוריה:ארץ-ישראלים שנפטרו ב-1917
שנת 66' הייתה טובה לתיירות

שנת 66' הייתה טובה לתיירות הוא סרט תיעודי ישראלי בבימויו של עמית גורן.

==הסרט==
עמית גורן, המספר בסרט, מביא בו את סיפור ההגירה של משפחתו מישראל לארצות הברית. אמו ניצה נולדה בישראל (ב-1935 לערך). אביו חיים נולד במצרים (ב-1929 לערך) ובגיל 22 בא לישראל דרך צרפת. כאן עיברת את שמו, נישא לניצה ועבד בתל אביב כסוכן נסיעות. בשנת 1966 היגרה המשפחה לניו יורק עם עמית הבכור, בן 9, ואחיו יואב בן 4 ויובל בן שנתיים. אביו הסתגל היטב למעבר ושיפר את פרנסת המשפחה. אמו סלדה מהמעבר, נותרה ישראלית בליבה ועם הזמן מצאה נחמה בעיסוק בפיסול. עמית, שחש שנתלש מביתו עם המעבר, שב לישראל בגיל 19 כדי לשרת בצה"ל, למד בארצות הברית ובגיל 27 שב לתל אביב והקים משפחה. אחיו נשארו בארצות הברית - יובל בניו יורק ויואב, שהתארס עם אמריקאית ממוצא סיני, עבר ללוס אנג'לס. בסרט, 25 שנים לאחר המעבר לארצות הברית, מבקר עמית עם בני משפחתו בתחנות השונות בחייהם, כולל אלכסנדריה שבמצרים, ומשוחח עמם על רגשותיהם ועל תחושות הזהות שלהם כמהגרים, השונות זו מזו. בשלהי הסרט מתועדת חוויית השהייה במקלט של עמית ומשפחתו במהלך מלחמת המפרץ.

שם הסרט נובע מאמירתו של חיים גורן לבנו כי 1966, השנה שבה היגרו לארצות הברית, הייתה שנה טובה מאוד. במענה לכך אמר עמית לאביו: "זו הייתה שנה רעה מאוד בשבילי". חיים השיב "זו הייתה שנה טובה לתיירות" וניצה צחקה צחוק מר.

==הפקה==
עמית גורן ביים את הסרט וכתב את התסריט לו. הצילום נעשה על ידי איתן חריס ועמית גורן. עורכת הסרט הייתה טלי הלטר שנקר. המוזיקה לסרט נכתבה על ידי יואב גורן ומעצב פס הקול היה עופר ובמן. הסרט הופק על בסיס 50 שעות צילום שהתפרשו על פני תקופה של שנה וחצי.

==פרסים==
הסרט זכה בפרס אופיר לסרט התיעודי הטוב ביותר לשנת 1992. באותה שנה זכה גם בפרס וולג'ין לסרט התיעודי הטוב ביותר במסגרת פסטיבל הקולנוע ירושלים.

==קישורים חיצוניים==

* [https://www.youtube.com/watch?app=desktop&v=I36Ajwz8GXk&ab_channel=AmitGoren הסרט] בערוצו של עמית גורן באתר יוטיוב
* [https://www.ishim.co.il/m.php?s=שנת+66%27+הייתה+טובה+לתיירות על הסרט], באתר אישים
* [http://idea.cinema.co.il/ideawebinter/multimedia_11/0250/02500125.pdf#search=שנת%2066%20הייתה%200000000066 ההצעה המקורית של עמית גורן לסרט בתוספת כתבה מכתב העת "סינמטק, 1992]
* יעל גבירץ, [http://idea.cinema.co.il/ideawebinter/multimedia_11/0250/02500116.pdf#search=שנת%2066%20הייתה%200000000066 אבא החליט לרדת], ידיעות אחרונות, 3 ביולי 1992

קטגוריה:סרטים תיעודיים ישראליים
קטגוריה:סרטים בעברית
קטגוריה:סרטי 1992
קטגוריה:הגירה ועלייה בתרבות
קטגוריה:סרטים ישראליים משנת 1992
אנון נמפה

אנון נמפה (בתאית: อานนท์ นำภา; נולד ב-18 באוגוסט 1984) הוא פעיל זכויות אדם, עורך דין, פעיל פרו-דמוקרטי ופעיל פוליטי תאילנדי. הוא ידוע בתאילנד כמבקר פומבי של בית המלוכה התאילנדי, מה שנחשב כטאבו במדינה.<ref name=":0"></ref> בתחילה הוא נחשב כפעיל זכויות אדם בולט בתקופתו כעורך דין לזכויות אדם ולאחר מכן צבר כתבי אישום פליליים רבים בשל מעורבותו הפעילה באקטיביזם פוליטי. הוא נחשב לאחת הדמויות המובילות של ההפגנות בתאילנד.

נכון ליוני 2021 הוא שוחרר בערבות מכלא המעצר בבנגקוק.<ref>https://www.bangkokpost.com/thailand/general/2125119/bail-approved-for-three-key-protesters</ref><ref>https://www.bangkokpost.com/thailand/politics/2116087/penguins-social-post-spurs-bail-complaint</ref>

== ביוגרפיה ==
נמפה נולד למשפחת חקלאים מבוססת במחוז רוי אט בתאילנד.<ref name=":0" />
אנון נגרר על ידי שוטרים במעצרו הראשון
אנאון סיים את לימודיו באוניברסיטת רמקאמהאנג עם תואר בעריכת דין. בשנת 2008, הוא המשיך בקריירה כעורך דין לזכויות אדם והיה סנגור בתיקים של פעילים בולטים, כולל אמפון טנגנופקול ופאי דו-דין במהלך ההפגנות הפוליטיות בתאילנד. הישגיו בתיקים זיכו אותו בכינוי 'עורך דין של החולצות האדומות'.<ref name=":0" />

לאחר ההפיכה בתאילנד, אנון סייע לעורכי דין תאילנדים בתיקים רבים של זכויות אדם. הוא גם החל לעסוק בעצמו בפעילות פוליטית. בשנת 2015, ייסד את איגוד האזרחים המתנגדים. מאז שהחל לעסוק באופן פעיל באקטיביזם פוליטי, התגבשו נגדו מספר תיקים רשמיים שהאשימו אותו בהפרות חוק.<ref name=":0" />

ב-19 באוגוסט 2020 נעצר אנון על ידי גורמים רשמיים לאחר שהואשם בגין קיום הפגנות המוניות נגד הממשלה ב-18 ביולי 2020 בבנגקוק במהלך מגפת הקורונה בתאילנד.<ref></ref><ref></ref> הוא גם הואשם בגין הפרה של ההנחיות נגד מחלת נגיף קורונה 2019.<ref></ref>

לאחר ההפגנות ב-18 ביולי, התקיימה הפגנה נוספת של אנון נמפה יחד עם פעיל בולט אחר - פאנופונג ג'דנוק ב-3 באוגוסט 2020. במהלך ההפגנה קרא אנון לרפורמה מבנית בשלטון המלוכה בתאילנד והאשים את מלך תאילנד ביצירת שינויים חסרי תקדים בחוקה. דבריו על שלטון המלוכה ומשפחת המלוכה נחשבו שנויים במחלוקת על ידי השלטונות כיוון שהוצאת דיבה על המלוכה התאילנדית אינה חוקית ודינה עלול להיות מאסר של 15 שנים. הוא נעצר כשלוש פעמים באוגוסט 2020 בגין שתי הפגנות שונות ב-18 ביולי וב-3 באוגוסט.<ref></ref> בית המשפט קבע כי הוא הפר את תנאי הערבות שלו על ידי השתתפות בהפגנות.<ref></ref><ref></ref>

==קישורים חיצוניים==

== הערות שוליים ==

קטגוריה:פעילים למען דמוקרטיה
קטגוריה:עורכי דין
קטגוריה:תאילנדים
קטגוריה:בוגרי אוניברסיטאות ומכללות
קטגוריה:אישים שהופיעו ברשימת טיים 100 נקסט
קטגוריה:ילידי 1984
הלו, הלו אבא

הלו, הלו אבא הוא ספר ילדים ישראלי מאת האחיות חנה הורן (טקסט) וברכה פלדמן (איורים). הספר, המיועד לפעוטות בני 3–4, מציג שיחה טלפונית משעשעת בין ילד לאביו. הוא ראה אור לראשונה בשנת תשכ"ג 1963 בהוצאת "אצלנו" (הוצאה עצמית) ולאחר מכן בהוצאת יסוד.
שיתוף הפעולה בין האחיות הורן ופלדמן (לבית בוגוסלב) הוליד עשרה ספרי ילדים, שזהו הראשון והמפורסם בהם. הספר הוקדש לאימן, שרה בוגוסלב, שנפטרה ב-1961.

== עלילה ==
בספר מתוארת שיחת טלפון בין ילד לאביו. הילד מתקשר לאביו שנמצא בעבודה, ושואל אותו איזו מתנה הוא יביא לו כשיחזור. תשובתו הראשונה של האב היא "טרקטור עם כנפיים". הילד מתקן את האב בטענה שאין טרקטורים עם כנפיים, והאב כנראה התכוון לאווירון. האב מקבל את התיקון, אך ממשיך להתחכם ולהציע מתנות לא הגיוניות. המתנה משתנה לאורך הסיפור בהתאם לתגובות הילד. המתנה הראשונה היא טרקטור, היא הופכת לאווירון, מאווירון לסירה, מסירה לאוטו, מאוטו לרכבת, מרכבת לכלב, מכלב לתיש, מתיש לאיש, ומאיש לאבא. בשלב הזה, הבן מבין שהוא רוצה יותר מכל לקבל במתנה את אביו.<ref></ref>

== הכרה ומהדורות ==
הוא זכה להצלחה רבה בקרב הילדים, הפך לקלאסיקה ולאורך השנים הודפס פעמים רבות במספר הוצאות ספרים.

בשנת 2018 זכה הספר למהדורה מחודשת המכילה איורים פרי עטה של תמר מושקוביץ.<ref></ref>

== ספרי המשך ==
בשנת 2000 כתבה חנה הורן ספר חדש בעל אופי דומה ושמו "הלו, הלו אמא". הספר אויר על ידי ליאת בנימיני-אריאל.<ref></ref> הפעם השיחה הטלפונית מתרחשת בין אם לבת, ונסובה סביב דרכי ההתניידות של האם בדרכה הביתה. הספר מלווה בציורים, וזכה גם הוא להצלחה רבה.<ref></ref>

בשנת 2003 פרסמה הורן את הספר "הלו, הלו סבתא", שאויר אף הוא על ידי ליאת בנימיני-אריאל. בספר זה השיחה מתקיימת בין סבתא לנכד, והם משחקים ומתלוצצים.<ref></ref>

== לקריאה נוספת ==
* מיקי אינהורן-נלקנבאום, "הלו הלו אבא". נעמת: הירחון לאשה ולמשפחה, אוקטובר–נובמבר 1984, עמ' 76
* צביה ולדן, יש מישהו בצד השני של הקו? - "הלו, הלו אבא: על תקשורת ישירה ועל רכישת קריאה מתוך קריאה", מחשבות כתובות, 7–8 (1993), עמ' 10–17
* יעל דר, "050 ופגה הבדידות", הארץ, מוסף ספרים, גיליון 414, בינואר 2001, עמ' 14

== קישורים חיצוניים ==
* 
* מורן שריר, [https://www.makorrishon.co.il/nrg/online/19/ART/5/924/937/897.html על הספר "הלו, הלו אבא"]ֿ, Nrg תרבות, מאי 2005
* מאיה בר מוחה, [http://www.mentallica.co.il/article/המלצות_על_ספרים_לגיל_הרך המלצות על ספרים לגיל הרך - "הלו, הלו אמא"], אתר מנטליקה
* (במקור: מוסף ספרים, גיליון 520, 12 בפברואר 2003, עמ' 14)

גרסאות מומחזות:
* 
* 

== הערות שוליים ==

קטגוריה:ספרי ילדים ונוער בעברית
קטגוריה:ספרי 1963
היפופוספטזיה

היפופוספטזיה היא מחלת עצם מטבולית נדירה כתוצאה ממוטציה בגן TNSALP המובילה לפגיעה במינרליזציה של העצמות. המאפיינים הקלינים והרנטגניים של המחלה עשוים להיות דומים לאוסטיאומלציה, אולם המאפיין הבלעדי של היפופוספטזיה הוא הרמה הנמוכה של פוספטזה בסיסית בדם וכן רמה מוגברת של ויטמין B<sub>6</sub>. המחלה קרויה גם תסמונת ראתבון על שם רופא ילדים קנדי (ג'ון קמפבל רתבון, 1915–1972) שתיאר אותה בשנת 1948. הבסיס הגנטי של המחלה תואר רק כ-40 שנה לאחר מכן. באוקטובר 2015, הטיפול באנזים החליפי asfotase alfa אושר על ידי ה-FDA כטיפול ייעודי ראשון להיפופוספטזיה בילדים.

== לקריאה נוספת ==

* [https://www.researchgate.net/profile/Gurevich-Evgenia/publication/326878909_SEVERE_INFANTILE_HYPOPHOSPHATASIA/links/5d259491458515c11c2192fb/SEVERE-INFANTILE-HYPOPHOSPHATASIA היפופוספטזיה קשה של גיל הינקות – תיאור מקרה], ד"ר יבגניה גורביץ, ד"ר דניאל לנדאו, הרפואה, ינואר 2017

==קישורים חיצוניים==
* 

קטגוריה:מחלות נדירות
קטגוריה:מחלות עצם
פנלו (כדורגל)

התאחדות הכדורגל פנלו או פנלו 03 (בהולנדית: Venlose Voetbal Vereniging) הוא מועדון כדורגל הולנדי מהעיר פנלו המשחק בליגת המשנה ההולנדית. הישג השיא של המועדון הוא זכייה בודדת בגביע ההולנדי בעונת 1958/1959.

==היסטוריה==
הקבוצה הוקמה בפברואר 1903 על ידי מספר חברים ממועדון החברים "גולדן לאו". ב-1909 הצטרפו למועדון הקבוצות "טוהור" ו"פייטוס". בתחילה שיחקה הקבוצה בליגת החובבנים השנייה מכיוון שלא היו קבוצות מספיקות לליגת חובבים בכירה בדרום הולנד באותה התקופה. בשנות העשרים של המאה העשרים העפיל המועדון לאליפות הולנד שהייתה הליגה הבכירה במדינה. ב-1922 נשרה הקבוצה לליגה האזורית השנייה ולאחר מכן נעה הקבוצה בין הליגה השנייה והשלישית עד 1952 אז שבה לליגה הראשונה. בעונת 1955/1956 שהייתה עונת המבחן של אליפות הולנד סיימה הקבוצה במקום החמישי בבית א' והעפילה לעונת הבכורה של ליגת העל ההולנדית עונת 1956/1957 ובכך נמנתה בין 18 מייסדות הליגה הבכירה.

בשתי העונת הראשונות של הליגה הבכירה סיימה הקבוצה במקום ה-7. בעונתה השלישית הגיעה הקבוצה להישג השיא שלה וזכתה בגביע ההולנדי לאחר שגברה בגמר 4–1 על דן האג. בעונת 1960/1961 הגיעה להישג השיא מבחינת מיקום כאשר סיימה במקום ה-3 בליגה הבכירה, אך בעונה הבאה חוותה הקבוצה משבר וסיימה במקום ה-17 וירדה לליגת המשנה, בה שיחקה ארבע עונות ובסופן ירדה לליגה השלישית. לאחר עונה בודדת הצליחה לשוב לליגת המשנה אך ירדה בסיום העונה פעם נוספת לליגה השלישית בה שיחקה שלוש עונות נוספות, עד אשר הוחלט על שינוי במבנה הליגות, ולמרות שסיימה במקום ה-11 העפילה חזרה לליגת המשנה בה שיחקה עד עונת 1975/1976, אז סיימה במקום השני ושבה לליגה הבכירה לאחר היעדרות של כ-14 עונות.

לאחר חזרתה לליגה הבכירה בילתה הקבוצה את שלוש העונות הבאות במרכז ובתחתית הטבלה אז סיימה במקום ה-18 ונשרה לליגת המשנה בה שיחקה 6 עונות בעיקר במרכז הטבלה. בעונת 1984/1985 סיימה הקבוצה פעם נוספת במקום השני ושבה לליגה הבכירה. בארבע עונתיה בליגה הבכירה הצליחה הקבוצה לסיים פעמיים במקום ה-5 כולל העפלה לשלב חצי גמר הגביע, אך בעונתה הרבעית סיימה במקום ה-17 ונשרה לליגת המשנה. לאחר שנתיים בליגת המשנה שבה הקבוצה לליגה הבכירה לאחר שסיימה במקום ה-3 וזכתה בטורניר הפלייאוף לאחר שניצחה את נאק ברדה בזכות יתרון שערי חוץ. בעונה שלאחריה עונת 1991/92 סיימה הקבוצה במקום ה-18 ונשרה לליגת המשנה אך שבה לאחר עונה בודדת לאחר שסיימה במקום הראשון ושוב בסיום העונה נשרה לליגת המשנה לאחר שסיימה במקום ה-17. הקבוצה שיחקה 13 עונות נוספות בליגת המשנה ואף העפילה לשלב הפלייאוף פעמיים אך כשלה בהעפלה. בעונת 2006/2007 העפילה הקבוצה לליגה הבכירה לאחר שניצחה בטורניר פלייאוף העלייה את ואלבייק בסדרת הטוב משלושה משחקים. בסיום עונת 2007/2008 נשרה הקבוצה לליגת המשנה אך הצליחה לשוב לליגה הבכירה לאחר עונה אחת בלבד. בליגה הבכירה שיחקה הקבוצה 4 עונות לפני שנשרה פעם נוספת לליגת המשנה, בה שיחקה כ-3 עונות בטרם שבה לליגה הבכירה. בעונת 2020/2021 נשרה הקבוצה לליגת המשנה לאחר 4 עונות.

==תארים==
*הגביע ההולנדי
**זכייה: (1) 1958/1959
*אליפות ליגת המשנה ההולנדית
**זכייה: (3) 1992/1993, 2008/2009, 2016/2017.
**סגנות: (6) 1966/1967, 1975/1976, 1984/1985, 2005/2006, 2006/2007, 2015/2016

==שחקני עבר בולטים==
* קייסוקה הונדה
* מאיה יושידה

== קישורים חיצוניים ==

* 

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1903
קטגוריה:לימבורג
נתנאל אמבוקו

נתנאל אמבוקו (בצרפתית: Nathanaël Mbuku; נולד ב-16 במרץ 2002 בוילנואבה-סן-ז'ורז' שבצרפת) הוא צרפתי המשחק בעמדת הקשר ההתקפי בקבוצת אאוגסבורג.

== קריירת מועדונים ==
אמבוקו הגיע אל מחלקת הנוער של סטאד ריימס מליגת העל הצרפתית בשנת 2017. ב-23 בנובמבר 2018 חתם על חוזה מקצועני ראשון במועדון, לשלוש עונות. ב-10 באוגוסט 2019 ערך את הופעת הבכורה שלו במועדון, בניצחון 2-0 על אולימפיק מרסיי במסגרת המחזור הראשון בליגה לעונת 2019/2020. בסך הכל ערך 11 הופעות ליגה בעונה זו.

ב-25 באוקטובר 2020 הבקיע את שער הבכורה שלו במועדון, בניצחון 4-0 על מונפלייה במסגרת המחזור השמיני בליגה לעונת 2020/2021. בעונה זו ערך אמבוקו 32 הופעות ליגה, בהן הבקיע ארבעה שערים.

== קריירה בינלאומית ==
אמבוקו היה חלק מסגל נבחרת צרפת בטורניר הכדורגל באולימפיאדת טוקיו 2020 בשנת 2021, וערך שתי הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סטאד ריימס
קטגוריה:צרפתים שנולדו ב-2002
קטגוריה:כדורגלנים צרפתים באולימפיאדת טוקיו (2020)
קטגוריה:כדורגלני אאוגסבורג
על ישראל אמונתו

על ישראל אמונתו הוא פיוט שחיבר הפוסק והפייטן בן המאה העשירית רבי משולם בן קלונימוס. הפיוט נאמר אצל בנוסח אשכנז כחלק מן הקדושתא "אמצת עשור" שחיבר רבי משולם לחזרת הש"ץ של תפילת שחרית ביום הכיפורים (בסמוך לאמירת הקדושה, לפני הפיוט האדרת והאמונה).

בנוסף, נהוג בקהילות אחדות לשיר את הפיוט באירועי "זכר לשמחת בית השואבה" ובהקפות בשמחת תורה.

השיר בנוי באקרוסטיכון אלפביתי במבנה קבוע: שתי התיבות הראשונות בכל שורה הן "על ישראל", והתיבה השלישית היא מעלה שקשורה ליחס בין הקב"ה לעם ישראל: מעלה מסוימת של הקב"ה תלויה בישראל. המקור למבנה זה הוא הפסוק ב: 

לתארים הללו ביחס בין הקב"ה לישראל נאמרו כמה הסברים:
* גילוי מעלותיו של הקב"ה נעשה בישראל.
* עבודת עם ישראל משפיעה תיקון ועלייה בעולמות העליונים.

==מילות הפיוט==

==קישורים חיצוניים==
* [https://web.nli.org.il/sites/nlis/he/song/pages/song.aspx?songid=1753#3,138,9169,74 על ישראל אמונתו], באתר הפיוט והתפילה
* [https://www.hebrewbooks.org/pdfpager.aspx?req=42790&st=&pgnum=297 על ישראל אמונתו] עם תרגום לאנגלית, באתר היברובוקס

==הערות שוליים==

קטגוריה:פיוטי יום הכיפורים
קטגוריה:יצירות עם אקרוסטיכון
קטגוריה:שירי המאה ה-10
פלישה (סדרת טלוויזיה, 2021)

פלישה (באנגלית: Invasion) היא סדרת טלוויזיה מדע בדיונית אמריקאית, שנוצרה על ידי סיימון קינברג ודייוויד וייל. הסדרה משודרת ברשת אפל TV פלוס, כאשר העונה הראשונה שודרה החל מ-22 באוקטובר 2021<ref></ref> עד 10 בדצמבר באותה שנה. באותו חודש בו הסתיימה העונה הראשונה, הסדרה חודשה לעונה שנייה.

== עלילה ==
פלישת חייזרים מוצגת דרך נקודות המבט השונות של אנשים שונים ביבשות שונות ברחבי העולם.<ref></ref>

== שחקנים ודמויות ==
* סם ניל בתפקיד השריף ג'ון בל טייסון
* שמייר אנדרסון בתפקיד טרבנטה וורד
* בילי באראט - קספר מורו
* גולשיפטה פרחאני בתפקיד אנשה מאליק
* פיראס נסאר בתפקיד אחמד מאליק
* שיורי קוצונה בתפקיד מיצוקי
* טרה מואדי בתפקיד שרה מאליק
== הפקה ==
=== פיתוח ===
אפל נתנה הזמנה לעשרה פרקים בינואר 2019, כאשר סיימון קינברג ודייוויד וייל יצרו, כתבו והפיקו את הסדרה, ואודרי צ'ון גם לקחה חלק בתור מפיקה בכירה.<ref></ref> "דדליין" דיווח כי צ'אד פיהאן הובא לזמן קצר בתור מועמד "מתוך הכרח", אך עד מהרה עזב את הסדרה בספטמבר 2019.<ref></ref> כאשר הוכרז כי הצילומים יתחדשו, נאמר כי יעקב ורבוגן הוא הבמאי והמפיק של הסדרה עם איימי קאופמן, אנדרו בולדווין ואליסה אליס גם בהפקת מנהלים; עם זאת, דיווחים נוספים ציינו כי אמנדה מרסליס גם ביימה כמה פרקים בסדרה.<ref></ref> לפי הדיווחים, תקציב הסדרה מסתכם ב-200 מיליון דולר.<ref></ref>

=== ליהוק ===
באוגוסט 2020 נחשף כי ניל, אנדרסון, פארהאני, נסאר וקוצונה יהיו כולם חלק מצוות השחקנים.

=== צילומים ===
הצילומים תוכננו להתחיל באמצע 2019 עם קינברג כבמאי, אך התעכבו בשל עבודתו על הסרט העלילתי "355". על פי דיווח של Deadline, הסדרה תצולם בניו יורק, מנצ'סטר, מרוקו ויפן. חלקים מהסדרה צולמו בניו יורק ובמרוקו, והמפיקים התכוננו לצילומים בבריטניה כאשר החלה ההשבתה בתעשיית הקולנוע עקב מגפת הקורונה באמצע מרץ 2020.

בפברואר 2021 נערכו הצילומים בגריניץ', אחד מאתרי הצילום האחרונים של הסדרה.<ref></ref> צילומי העונה הראשונה הסתיימו ב-15 במרץ 2021.

== שידור ==
הסדרה שורה באפל TV פלוס, כאשר שלושת הפרקים הראשונים יצאו ב-22 באוקטובר 2021. לאחר הוצאתם, שבעת הפרקים הנותרים יצאו מדי שבוע, עד סיום העונה ב-10 בדצמבר 2021.

==ראו גם==
* פלישה (סדרת טלוויזיה, 2005)

==קישורים חיצוניים==
* 

== הערות שוליים ==

קטגוריה:סדרות מדע בדיוני אמריקאיות
קטגוריה:תוכניות טלוויזיה באנגלית
קטגוריה:אפל TV פלוס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סרטי פלישות חוצנים
קטגוריה:סדרות מתח אמריקאיות